turjo4nis/wikipedia-bn-dump-20250701 huggingface dataset:
প্রতাপ সিং কাইরন

প্রতাপ সিং কাইরন (১ অক্টোবর ১৯০১ - ৬ ফেব্রুয়ারি ১৯৬৫) ছিলেন পাঞ্জাব প্রদেশের মুখ্যমন্ত্রী (পরবর্তীতে সংযুক্ত পাঞ্জাব, হরিয়ানা ও হিমাচল প্রদেশ) এবং স্বাধীনতোত্তর পাঞ্জাব প্রদেশের ব্যাপকভাবে স্বীকৃত স্থপতি। তিনি ছিলেন ভারতের স্বাধীনতা আন্দোলনের একজন নেতা। তিনি ব্রিটিশ শাসনের বিরুদ্ধে প্রতিবাদ সংগঠিত করার জন্য ব্রিটিশ সাম্রাজ্যের দ্বারা দু'বার কারা নির্যাতনের শিকার হন; এর মধ্যে একবার পাঁচ বছর ধরে জেলে থাকতে হয়েছে। তার রাজনৈতিক প্রভাব এবং মতবাদ এখনও পাঞ্জাবের রাজনীতিতে বিশেষ প্রভাব বিস্তার করে আছে বলে ধারণা করা হয়।

জন্ম ও প্রাথমিক জীবন 
প্রতাপ সিং ১৯০১ সালের ১ অক্টোবর ব্রিটিশ-রাজের অধীন পাঞ্জাব প্রদেশের অমৃতসর জেলার কাইরন গ্রামে জন্মগ্রহণ করেন। তার নামের শেষাংশ নেয়া হয়েছে তার জন্মস্থান থেকে। তার পিতা নিহাল সিং কাইরন প্রদেশে নারীশিক্ষা সূচনায় একজন অগ্রদূত ছিলেন এবং নিজ গ্রামের শিখ মেয়েদের জন্য একটি স্কুল প্রতিষ্ঠা করেন। প্রতাপ দেরাদুনের কর্নেল ব্রাউন কেমব্রিজ স্কুলে ও অমৃতসরের খালসা কলেজে পড়াশোনা করেন এবং এরপর মার্কিন যুক্তরাষ্ট্রে গমন করেন যেখানে তিনি খামার ও কারখানায় কাজ করেছিলেন। সেখানে তিনি ইউনিভার্সিটি অব ক্যালিফোর্নিয়া বার্কলে থেকে অর্থনীতিতে ও মিশিগান ইউনিভার্সিটি থেকে রাষ্ট্রবিজ্ঞানে মাস্টার্স করেন। তিনি যুক্তরাষ্ট্রের খামার পদ্ধতি দ্বারা প্রভাবিত হন এবং পরবর্তীতে ভারতে তা অনুসরণ করতে চেয়েছিলেন।

তথ্যসূত্র

বহিঃসংযোগ 
 প্রতাপ সিং কাইরন - 'শিখ হিস্ট্রি'তে সংরক্ষিত জীবন-বৃত্তান্ত।

১৯০১-এ জন্ম
১৯৬৫-এ মৃত্যু
ভারতের স্বাধীনতা আন্দোলন
বিপ্লবী
পাঞ্জাবি ব্যক্তি
গুপ্তহত্যার শিকার ভারতীয় রাজনীতিবিদ
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
পাঞ্জাবের ইতিহাস
ভারতীয় শিখ
ভারতীয় খুনের শিকার
পাঞ্জাব (ভারত) বিধানসভার সদস্য ১৯৫৭-১৯৬২
পাঞ্জাব (ভারত) বিধানসভার সদস্য ১৯৬২-১৯৬৭
মিশিগান বিশ্ববিদ্যালয়ের প্রাক্তন শিক্ষার্থী
ভারতীয় জাতীয় কংগ্রেসের মুখ্যমন্ত্রী
শিরোমণি অকালী দলের রাজনীতিবিদ
পাঞ্জাব, ভারতের ভারতীয় জাতীয় কংগ্রেসের রাজনীতিবিদ
ব্রিটিশ ভারতের বন্দি ও আটক
১৯৬৫-এ ভারতে খুন
খান বাহাদুর আবদুল করিম

খান বাহাদুর আবদুল করিম (১২ সেপ্টেম্বর ১৮৭৩ - ৩ মার্চ ১৯৪৫) ছিলেন ব্রিটিশ ভারতের একজন আইনজীবী ও রাজনীতিবিদ।

জন্ম
আবদুল করিম ১৮৭৩ সালের ১২ সেপ্টেম্বর জন্মগ্রহণ করেন। তার বাবা মৌলভী আহমদ এবং মা সৈয়দা সৈয়দুন্নেসা। মৌলভী আহমদ একজন ডেপুটি ম্যাজিস্ট্রেট ছিলেন। তার পরিবারের আদিনিবাস কিশোরগঞ্জ জেলার বাজিতপুর উপজেলার বাহেরনগর গ্রামে। তার পূর্বপুরুষ শাহ তাজ মুহাম্মদ ইসলাম প্রচারের উদ্দেশ্যে ১৩ শতকে ইরাক থেকে বাংলায় এসেছিলেন।

শিক্ষাজীবন
পিতার কর্মসূত্রে তিনি বরিশাল, সুধারাম ও ফরিদপুরে প্রাথমিক শিক্ষালাভ করেন। তিনি ১৮৯০ সালে মোহসিনীয়া মাদ্রাসা (ঢাকা মাদ্রাসা) থেকে এন্ট্রান্স এবং ১৮৯২ সালে ঢাকা কলেজ থেকে এফ.এ. পাস করেন। ১৮৯৫ সালে তিনি কলকাতার সেন্ট জেভিয়ার্স কলেজ থেকে ইংরেজি সাহিত্যের উপর বিএ পরীক্ষায় প্রথম শ্রেণীতে প্রথম হন। ১৮৯৮ সালে ইনি কলকাতা বিশ্ববিদ্যালয় থেকে বি.এল. ডিগ্রি লাভ করেন।

কর্মজীবন
আবদুল করিম ১৮৯৯ সালে ঢাকা জজকোর্টে আইনজীবী হিসেবে যোগ দেন। ১৯০৩ সালে তিনি কুমিল্লা জজকোর্টে পাবলিক প্রসিকিউটর হন। ১৯২২ থেকে ১৯২৭ সাল পর্যন্ত তিনি ত্রিপুরা জেলা বোর্ডের চেয়ারম্যান ছিলেন।

তিনি ১৯২৬ থেকে ১৯৩০ সাল পর্যন্ত ভারতীয় আইনসভার কাউন্সিল অব স্টেটের সদস্য ছিলেন। সদস্য থাকাকালীন সময়ে ১৯২৭ তিনি দিল্লি ও সিমলা অধিবেশনে দুইবার ও ১৯২৮ সালে দিল্লি ও সিমলা অধিবেশনে দুইবার চেয়ারম্যানের অনুপস্থিতিতে চেয়ারম্যান প্যানেলের অন্তর্ভুক্ত হন।

আইনসভার সদস্য অবস্থায় ১৯৩০ সালে তিনি ফরিদপুর বঙ্গীয় প্রাদেশিক মুসলিম সম্মেলনে সভাপতিত্ব করেছেন। ১৯৩৭ সালে তিনি বেঙ্গল লেজিসলেটিভ কাউন্সিলের সদস্য নির্বাচিত হন। ১৯৪১ সালে এ কে ফজলুল হকের মন্ত্রীসভায় তিনি শিক্ষামন্ত্রী হিসেবে দায়িত্বপালন করেছেন।

মৃত্যু
আবদুল করিম ১৯৪৫ সালের ৩ মার্চ বাহেরনগরে মৃত্যুবরণ করেন।

তথ্যসূত্র

১৮৭৩-এ জন্ম
১৯৪৫-এ মৃত্যু
কিশোরগঞ্জ জেলার রাজনীতিবিদ
ঢাকা মোহসিনীয়া মাদ্রাসার প্রাক্তন শিক্ষার্থী
ঢাকা কলেজের প্রাক্তন শিক্ষার্থী
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
কিশোরগঞ্জ জেলার আইনজীবী
খোজা

খোজা হল জননাঙ্গ অপসারণকৃত নপুংসক পুরুষ। এদের শুধু শুক্রাশয় অথবা শুক্রাশয় এবং শিশ্ন উভয় অংশই কর্তন করে অপসারণ করা হয়। castrated,  ল্যাটিন ভাষায়, eunuchus, spado (Greek:  spadon), এবং castratus খোজা শব্দের প্রতিশব্দ হিসাবে ব্যবহৃত হয়।

হাজার বছরেরও অধিক সময়কাল ধরে, খোজারা বিভিন্ন সংস্কৃতিতে বিভিন্ন দায়িত্ব পালন করেছে, যেমন গৃহকর্মী, খোজাগায়ক, ধর্মীয় বিশেষজ্ঞ, সরকারি দাপ্তরিক, সেনাপ্রধান এবং নারীদের অভিভাবক বা হেরেমের দাস। খোজাদের দ্বারা হেরেম পরিচালিত হলে, রাজারা এ ব্যাপারে নিশ্চিন্ত থাকতে পারতেন যে, একমাত্র তিনিই তার হেরেমের স্ত্রীদের সন্তানদের পিতা, কেননা প্রকৃত খোজারা আজীবনের জন্য প্রজননে অক্ষম হত।

সাধারনত খুব অল্প বয়সে কোন শিশুর সম্মতি ব্যাতিরেকেই খোজাকরন করা হত। খ্রিষ্টপূর্ব ২১ শতকে সুমেরিয় শহর লাগাছে স্বেচ্ছায় খোজাকরন করার প্রমাণ পাওয়া যায়।

তথ্যসূত্র 

 English translation of Rudople Guilland's essay on Byzantine eunuchs "Les Eunuques dans l'Empire Byzantin: Étude de titulature et de prosopographie Byzantines", in 'Études Bজস্কক্সকাকাক্কyzantines', Vol. I (1943), pp. 197-238. with many examples

বহিঃসংযোগ 
 The Perfect Servant: Eunuchs and the Social Construction of Gender in Byzantium
 Eunuchs in Pharaonic Egypt
 Hidden Power: The Palace Eunuchs of Imperial China 
 "Born Eunuchs" Home Page and Library

খোজা
মীর্জা মুহাম্মদ ইউসুফ আলি

মীর্জা মোহাম্মদ ইউসুফ আলি (১৮৫৮-১৯২০) ছিলেন ব্রিটিশ ভারতের একজন বাঙালি সাহিত্যিক ও সমাজসংস্কারক।

প্রারম্ভিক জীবন
মীর্জা মুহাম্মদ ইউসুফ আলি ১৮৫৮ সালে রাজশাহীর দুর্গাপুর উপজেলার আলিয়াবাদ গ্রামে জন্মগ্রহণ করেন। তিনি শ্রীধর মধ্যবঙ্গ বিদ্যালয় এবং এরপর রাজশাহী নর্মাল স্কুলে পড়াশোনা করেছেন। স্কুলের ত্রৈমাসিক পরীক্ষায় তিনি কৃতিত্বের সাথে উত্তীর্ণ হয়েছিলেন। তবে এরপর নিয়মিত ছাত্র হিসেবে পড়তে সক্ষম না হওয়ায় তিনি প্রাইভেট পরীক্ষা দিয়ে ১৮৮৭ সালে এন্ট্রান্স পাস করেন। ১৮৯১ সালে তিনি এফ.এ. পরীক্ষায় অকৃতকার্য‌ হওয়ার পর আর প্রাতিষ্ঠানিকভাবে পড়াশোনা করতে পারেননি। বাংলা ও ইংরেজির পাশাপাশি নিজ চেষ্টায় তিনি আরবি, ফারসি ও উর্দু ভাষা রপ্ত করেছিলেন।

কর্মজীবন
কর্মজীবনের শুরুতে তিনি কুচবিহারের একটি বাংলা বিদ্যালয়ে শিক্ষকতা করেছেন। এরপর তিনি রাজশাহীর লোকনাথ স্কুল ও রংপুরের সরকারি নর্মাল স্কুলে শিক্ষকতা (১৮৮১-৯৩) করেছেন। এছাড়া তিনি স্কুল পরিদর্শক এবং সাব রেজিস্ট্রার হিসেবেও চাকরি (১৮৯৩-১৯১৭) করেছেন। ১৯১৭ সালে তিনি অবসর নেন।

সমাজ সংস্কার
অবসরের পর ইউসুফ আলি সমাজ সংস্কারমূলক কাজে নিয়োজিত হন। রাজশাহীর নূর-আল-ঈমান সমাজ (১৮৮৪), আঞ্জুমানে হেমায়েতে ইসলাম (১৮৯১) এবং রাজশাহী জেলা মুসলমান শিক্ষাসমিতিতে (১৯১৮) তিনি প্রতিষ্ঠাতা সম্পাদক ছিলেন। ১৮৯৯ সালে প্রতিষ্ঠিত রাজশাহীর ফুলার হোস্টেল এবং নওগাঁর মুসলিম হোস্টেল প্রতিষ্ঠায় তিনি সক্রিয় ভূমিকা রেখেছেন। মাসিক নূর-আল-ঈমান (১৯০০), দ্বিমাসিক শিক্ষা সমাচার এবং চতুর্মা‌সিক শিক্ষা সমবায় (১৯১৯) পত্রিকার তিনি সম্পাদক ছিলেন।

সাহিত্য
১৮৯১ সালে তার প্রথম গ্রন্থ দুগ্ধসরোবর প্রকাশিত হয়। ১৮৯৫ সালে তিনি ইমাম গাজ্জালির কিমিয়ায়ে সাআদাত গ্রন্থ সৌভাগ্যস্পর্শমণি নামে বঙ্গানুবাদ করেছেন।

মৃত্যু
মীর্জা মুহাম্মদ ইউসুফ আলি ১৯২০ সালের ৩০ মে মৃত্যুবরণ করেন।

তথ্যসূত্র

১৮৫৮-এ জন্ম
১৯২০-এ মৃত্যু
বাঙালি সাহিত্যিক
রাজশাহী জেলার ব্যক্তি
বাঙালি লেখক
বাংলা ভাষার লেখক
১৯শ শতাব্দীর বাঙালি
বাঙালি মুসলিম
২০শ শতাব্দীর বাঙালি
কশ্যপ

কশ্যপ প্রাচীন আয়ুর্বেদ চর্চাকারী এক ঋষি যাকে বর্তমান মন্বন্তরের সপ্তর্ষির প্রথম হিসেবে উল্লেখ পাওয়া যায়। (অন্যরা হচ্ছে অত্রি, বশিষ্ঠ, বিশ্বামিত্র, জমদগ্নি, ভরদ্বাজ ও গৌতম এদেরকে মহর্ষি বলা হয়ে থাকে)। কাশ্যপ সংহিতা বা জীবকীয় তন্ত্র নামক প্রাচীন আয়ুর্বেদগ্রন্থটি তার অর্জিত চিকিৎসা-জ্ঞানের সংকলন যেখানে আয়ুর্বেদীয় শিশুস্বাস্থ্য, প্রসূতিস্বাস্থ্য ও আবেশবিজ্ঞান নিয়ে পর্যবেক্ষণ, প্রয়োগ ও সিদ্ধান্তসমূহ অন্তর্ভুক্ত হয়েছে।

সংস্কৃত ভাষায় রচিত প্রাচীনতম প্রার্থনাগাথা ঋগ্বেদ-রচয়িতা এক ঋষি এ কশ্যপ যিনি ৬ সূক্তের একক ও ৪ সূক্তের সহ-রচয়িতা।

মহাভারতে কশ্যপকে একজন প্রজাপতি (প্রধান প্রতিপালক) ব'লে উল্লেখ করা হয়েছে।

কশ্যপের ১৩ ধর্মপত্নী ও বংশধর 
প্রজাপতি দক্ষ তার ১৩ কন্যা (অদিতি, দিতি, কদ্রু, দানু, অরিষ্ট, সুরসা, সুরভী, বিনতা, তমরা, ক্রোধভাষ, ইরা, বিশ্বা ও মুনি) কশ্যপ হস্তে সমর্পণ করেছিলেন। অদিতির থেকে দ্বাদশ আদিত্য জন্ম হয়েছিল, যার মাঝে ইন্দ্র একজন। দিতির থেকে অসুররা জন্মগ্রহণ করেছিল। এভাবে তার বংশের থেকে দৈব, দৈত্য, মানুষ, সাপ, পাখি ইত্যাদির সৃষ্টি হয়েছে। ভগবান বিষ্ণু কশ্যপের স্ত্রী অদিতির ছেলে বামন অবতার হয়ে এসেছিলেন।

গোত্র 

কশ্যপ গোত্র খুব বিখ্যাত। সকল জীব কশ্যপের বংশধর। আজ যখন কোনও মানুষ নিজের গোত্র সম্পর্কে অবগত নয় তখন পুরোহিত কাশ্যপ গোত্রের কথা বলেন।

কাশ্মীর 

কশ্যপ মুনির সুর ও অসুর আশ্রমটি মেরু পর্বতের (শ্রীনগর থেকে তিন মাইল) শীর্ষে অবস্থিত। কাশ্মীর নামটি তার নাম থেকেই এসেছে। তাঁর হাতে নবজীবন লাভ করেছিল বলে এই জায়গার নাম হয় "কাশ্মীর"। লোককাহিনি অনুসারে এই প্রাচীন উপত্যকায় সতীসার বা পার্বতীসাগর নামে বিশাল এক হ্রদ ছিল। সেই জলাশয়ে এক দৈত্যের আবির্ভাব ঘটে। এ থেকে পরিত্রাণের জন্য কাশ্যপ মুনি দীর্ঘ তপস্যা করে হিমালয়ের কোলে গড়ে ওঠা ওই মনোরম উপত্যকাকে রক্ষা করেন।

তথ্যসূত্র 

ঋষি
ব্রাহ্মণ গোত্র
সপ্তর্ষি
পল্টন বাজার

পল্টন বাজার  (English : Paltan Bazaar ) উত্তর-পূর্ব ভারতের আসাম রাজ্যের গুয়াহাটি শহরের একটি অঞ্চল । ইহা পানবাজার, রেহাবারী, দিগলিপুখুরি ও ফয়ান্সি বাজার দ্বারা বেষ্টিত। গুয়াহাটি শহরের কেন্দ্রস্থিত আসাম পরিবহন, হোটেল ও যোগাযোগের মূল কেন্দ্রস্থল। গুয়াহাটি রেল স্টেশন, এ.এস.টি.সি. বাসস্ট্যান্ড, অনেক হোটেল, রেস্তোরাঁ, অফিস এবং অনেক ব্যক্তিগত বাস আঞ্চলিক পরিষেবা প্রদানকারী স্থল এই অঞ্চলটিকে শহরের ব্যস্ততম ও ঘনবসতিপূর্ণ অঞ্চল করে তোলে। এছাড়া রয়েছে উত্তর-পূর্ব ভারতের বিভিন্ন অংশের ঐতিহ্যবাহী পোশাক বিক্রির অনেক ছোট দোকান।

আরো দেখুন 
 পান বাজার
 মালেগাঁও
 বেলতলা

তথ্যসূত্র 

গুয়াহাটির পাড়া
ভারতের হাটবাজার
সতনাম সিং ভমারা

সাত্নাম সিং ভামারা (জন্মঃ ১০ ডিসেম্বর ১৯৯৫) হলেন একজন ভারতীয় পেশাদার বাস্কেটবল খেলোয়াড় যিনি এন বি এ ডেভেলপমেন্ট লীগে 'টেক্সাস লিজেন্ড'-এর হয়ে খেলেন। তিনি প্রথম ভারতীয় হিসাবে এনবিএ-তে সুযোগ পেয়েছেন, ডালাস মাভারিক্স তাকে ২০১৫ সালে 'ড্রাফ্ট' লিস্টে ৫২তম হিসাবে পছন্দ করেছে। ৭ ফুট ২ ইঞ্চি (২.১৮ মিটার) উচ্চতা এবং ২৯০ পাউণ্ড (১৩২ কেজি) ওজনের সিং কেন্দ্রভাগে খেলে থাকেন। তিনি ফ্লোরিডার ব্রেডেন্টনে অবস্থিত প্রাইভেট ক্রীড়া শিক্ষা প্রতিষ্ঠান আইএমজি একাডেমীর হয়ে হাইস্কুল বাস্কেটবল খেলেন। তিনি ১৪ বছরের তরুণ হিসাবে হিসাবে আইএমজি ও এন বি এ দলে যুক্ত হওয়ায় সংবাদমাধ্যমের মনোযোগ আকৃষ্ট করেছেন।

তথ্যসূত্র 

জীবিত ব্যক্তি
বাস্কেটবল খেলোয়াড়
মার্কিন শিখ
১৯৯৫-এ জন্ম
সেন্টার্স (বাস্কেটবল)
মার্কিন যুক্তরাষ্ট্রে ভারতীয় অভিবাসী
ভারতীয় পুরুষ পেশাদার কুস্তিগির
পাঞ্জাব, ভারতের বাস্কেটবল খেলোয়াড়
আশরাফ আলি খান (কবি)

আশরাফ আলি খান (১৯০১-১৯৩৯) ছিলেন ব্রিটিশ ভারতের একজন বাঙালি কবি ও সাংবাদিক।

প্রারম্ভিক জীবন 
আশরাফ আলি খান ১৯০১ সালে ফরিদপুর জেলার আলফাডাঙ্গা উপজেলার পানাইল গ্রামে জন্মগ্রহণ করেন। তার গ্রামের উচ্চ বিদ্যালয় থেকে তিনি এন্ট্রান্স পাস করেন। এরপর কলকাতার প্রেসিডেন্সি কলেজ থেকে আইএ পাস করেন।

কর্মজীবন 
প্রেসিডেন্সি কলেজে শিক্ষা গ্রহণের পর তিনি কলকাতার আয়কর দপ্তরে চাকরি শুরু করেন। ১৯২৭ সালে সাপ্তাহিক বেদুঈন পত্রিকা প্রকাশের মাধ্যমে তিনি সাংবাদিকতা শুরু করেন। ১৯২৮ সালে তিনি সরকারি চাকরি থেকে ইস্তফা দেন এবং দৈনিক সোলতান পত্রিকার সম্পাদক হন। এছাড়াও তিনি রক্তকেতু পত্রিকা সম্পাদনা করতেন।

১৯২৯ সালে তিনি ঢাকায় বিভিন্ন সামাজিক কাজে নিয়োজিত হন। তিনি বঙ্গীয় প্রাদেশিক দর্জি সংঘ গড়ে তুলে দর্জি শ্রেণীর পক্ষে আন্দোলন করেছেন। এরপর তিনি কলকাতা ফিরে যান এবং নতুনভাবে বেদুঈন ও সাপ্তাহিক নও জওয়ান (১৯৩৮) প্রকাশ করেন।

সাহিত্য 
আশরাফ আলি খান বাংলা সাহিত্যের অন্যতম প্রগতিশীল কবি। তার রচিত গ্রন্থের মধ্যে রয়েছে ভোরের কুহু (১৯২৯), ইকবালের কাব্যগ্রন্থ শেকোয়া এর অনুবাদ (১৯৩৩), কঙ্কাল (১৯৩৫), গজল গান, হাতের মোয়া ইত্যাদি।

মৃত্যু 
আশরাফ আলি খান ১৯৩৯ সালের ১৯ নভেম্বর কলকাতায় আত্মহত্যা করেন।

তথ্যসূত্র 

১৯০১-এ জন্ম
১৯৩৯-এ মৃত্যু
ফরিদপুর জেলার ব্যক্তি
বাঙালি কবি
ফখরুল আজম

এয়ার ভাইস মার্শাল ফখরুল আজম বাংলাদেশ বিমান বাহিনীর একজন অবসরপ্রাপ্ত কর্মকর্তা । তিনি ২০০২ সালের এপ্রিল মাসের ৮ তারিখ থেকে ২০০৭ সালের ৭ এপ্রিল পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন । পাকিস্তান বিমান বাহিনীতে কমিশনপ্রাপ্তদের মধ্যে তিনি বাংলাদেশ বিমান বাহিনীর সর্বশেষ প্রধান ।

শিক্ষা জীবন 
ফখরুল আজম পাকিস্তান বিমান বাহিনীর খ্যাতনামা শিক্ষা প্রতিষ্ঠান সারগোদা কলেজ এ পড়াশোনা করেন । পরবর্তীতে তিনি পাকিস্তান বিমান বাহিনী একাডেমীতে যোগদান করেন, সেখান থেকে তিনি ১৯৭১  সালের ১৩ মার্চ ৫১তম জিডি(পি) কোর্সে পাইলট অফিসার হিসেবে কমিশন পান ।

বিমান বাহিনীতে চাকরী জীবন 
ফখরুল আজমের পাকিস্তান বিমান বাহিনীতে চাকরি কিছু দিন পূর্ণ হতে না হতেই বাংলাদেশের মুক্তিযুদ্ধ শুরু হয়ে যায়। তিনি অন্যান্য বাঙ্গালী অফিসারদের সঙ্গে অন্তরীন হন। ১৯৭২ সালে বাংলাদেশে ফিরে আসেন এবং  নবগঠিত বাংলাদেশ বিমান বাহিনীতে নিয়োগ পান। একই বছর ফ্লাইং অফিসার হিসেবে পদোন্নতি পান। আশির দশকের শেষের দিকে এবং নব্বইএর দশকের শুরুর দিকে তিনি গ্রুপ ক্যাপ্টেন হিসেবে বাংলাদেশ বিমান বাহিনীর বিভিন্ন ঘাঁটির অধিনায়ক হিসেবে দায়িত্ব পালন করেন। ধাপে ধাপে ১৯৯৫ সালে এয়ার কমোডোর পদে পদোন্নতি পান। তিনি উইং কমান্ডার থাকাকালীন '৮০ এর দশকে ঢাকায় অবস্থিত ডিফেন্স সার্ভিসেস কমান্ড এন্ড স্টাফ কলেজ (ডিএসসিএসসি) তে  স্টাফ কোর্স সম্পন্ন করেন ।

বিমান বাহিনী প্রধান  
২০০২ সালের এপ্রিল মাসে বাংলাদেশের তৎকালীন প্রধানমন্ত্রী খালেদা জিয়া বিমান বাহিনী প্রধান এয়ার ভাইস মার্শাল রফিকুল ইসলামের স্থলাভিষিক্ত হিসেবে তৎকালীন সহকারী বিমান বাহিনী প্রধান এয়ার কমোডোর ফখরুল আজমকে বিমান বাহিনী প্রধান নিযুক্ত করেন । আজম ২০০৭ সালের ৭ এপ্রিল পর্যন্ত এ দায়িত্ব পালন করেন। তার স্থলাভিষিক্ত হন এয়ার ভাইস মার্শাল শাহ মোঃ জিয়াউর রহমান।

তথ্যসূত্র

বাংলাদেশ বিমান বাহিনীর এয়ার মার্শাল
বিমান বাহিনী প্রধান (বাংলাদেশ)
পিএএফ কলেজ সারগোদার প্রাক্তন শিক্ষার্থী
আশরাফ আলি খান (দ্ব্যর্থ‌তা নিরসন)

আশরাফ আলি খান নামে ব্যক্তিগণ হলেন:

 আশরাফ আলি খান (নবাব), বাংলা-বিহার-উড়িষ্যার নবাব।
 আশরাফ আলি খান (কবি), ২০ শতকের বাঙালি কবি।
 আশরাফ আলী খান (বীর প্রতীক), বাংলাদেশের স্বাধীনতা যুদ্ধের মুক্তিযোদ্ধা।

আরও দেখুন 

 আশরাফ আলী খান চৌধুরী, নাটোর জেলার রাজনীতিবিদ, আইনজীবী এবং রাজনীতিবিদ ছিলেন।
 মোহাম্মদ আশরাফ আলী খান, বীর বিক্রম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
 মুহম্মদ আশরাফ আলী, বাংলাদেশের রাজনীতিবিদ যিনি তৎকালীন সিলেট-৬ (বর্তমান সিলেট-২) আসনের সংসদ সদস্য ছিলেন।
 আশরাফ আলী –পাকিস্তানি ক্রিকেটার।
গো!জিলা

গো!জিলা মূলত একধরনের ডাউনলোড ম্যানেজার যেটা এরোন অস্টলার ১৯৯৫ সালে ডেভলোপ করেন পরে মাইক্রোসফট উইন্ডোজ এ ব্যবহারের জন্য রাডিএট ১৯৯৯ সালে তা কিনে নেয়। এটি একটি শেয়ারওয়্যার এবং এর পূর্ববর্তী এডওয়্যারটি এর ব্যবহারকারীদের মধ্যে বিতর্ক সৃষ্টি করে যা ছিল নিরাপত্তা বিষয়ক।২০০৮ সালে হেডলাইট সফটওয়্যার এর নিকট এর মালিকানা হস্তান্তরের পর এর এডওয়্যার ভারশন আর নিয়মিত করা হয়নি, বর্তমানে এই সফটওয়্যারটি এর ব্যবহারকারীদের সিমিত সময়ের ফ্রি ট্রায়াল এর মাধ্যমে ব্যবহার করতে দেওয়া হয়।গো!জিলা হলো অন্যতম একটি ডাউনলোড ম্যনেজার যাদেরকে ডাউনলোড এক্সালেটর বলা হয়ে থাকে। এই ডাউনলোড প্রোগ্রামটি ডায়াল আপ কানেকশনের ক্ষেত্রে বেশি উপযোগি এর কারণ হলো ডায়াল আপ কানেকশন কিছুটা ধীর গতির এবং প্রায় সংযোগ বিচ্ছিন্ন হয়ে যায়।ডাউনলোড এক্সালেটর এর ব্যবহারকারীদের কোনো ফাইল ডাউনলোডের সময় কিছুটা বিরতি দিয়ে আবার পুনরায় তা চালু করার সুবিধা দিয়ে থাকে। এর পাশাপাশি এই সফটওয়্যারটি একটি নির্দিষ্ট সময়ে ফাইল ডাউনলোড করার সুবিধা দিয়ে থাকে যখন এর ব্যবহারকারী কম্পিউটার এর সামনে থাকেন না। এবং এর গ্রাহকদেরকে সমান ভাবে সেবা প্রদান করার সুবিধা এতে অন্তর্ভুক্ত করা আছে। ২০০০ সালের জুলাই মাসে এই সফটওয়্যারটি পিসি ম্যাগাজিন জেডিটসের সপ্তম বার্ষিক শেয়ারওয়্যার পুরস্কার জিতে নেয় কারণ সেই সময়ে এই প্রোগ্রামটি প্রায় ১০ লক্ষ লোক ব্যবহার করেছিল

২০০৮ সালের জানুয়ারি মাসে হেডলাইট সফটওয়্যার গো!জিলা কে কিনে নেয় এবং নতুন সোর্স কোডের সাহায্যে একটি বিজ্ঞাপন মুক্ত গো!জিলা ৫ ভারশন বাজারে নিয়ে আসে পরবর্তীতে তা কিছু বিতর্কের জন্ম দেয়। কিছু ব্যবহারকারী ছাড়া বেশিরভাগ ব্যবহারকারী একে ভালোভাবেই গ্রহণ করে।

আরো দেখুন
 Download accelerator
 List of download managers
 Comparison of download managers

তথ্যসূত্র

বহিঃসংযোগ
 

ডাউনলোড ম্যানেজার
সিমসিমি

সিমসিমি () কৃত্রিম বুদ্ধিমত্তা সম্পন্ন একটি কথোপকথন প্রোগ্রাম যা ইসমেকার কর্তৃক ২০০২ সালে তৈরি করা হয়। প্রোগ্রামটি থাইল্যান্ডে অশ্লীল কথাবার্তার ধারণকারী প্রতিক্রিয়া ও নেতৃস্থানীয় রাজনীতিবিদদের বিরুদ্ধে কিছু সমালোচনা এবং বিতর্কের সৃষ্টি করে। দিনে দিনে প্রোগ্রামটি তার কৃত্তিম বুদ্ধিমত্তার ভান্ডার বাড়িয়ে তুলছে যা এর ব্যবহারকারীদের কোন প্রশ্নের তাৎক্ষনিক উত্তর দিয়ে থাকে। সিমসিমিকে "শিম-শিমি" এভাবেই উচ্চারণ করা হয়ে থাকে যা কোরিয়ান শব্দ, শিমশিম (심심) শব্দ থেকে এসেছে যার অর্থ ‘বিরক্ত’। প্রোগ্রামটি অ্যান্ড্রয়েড, উইন্ডোজ ফোন এবং আইওএস মাধ্যমের জন্য তৈরি করা হয়।

আরো দেখুন 
চ্যাটারবট

তথ্যসূত্র

বহিঃসংযোগ

আইওএস সফটওয়্যার
অ্যান্ড্রয়েড (অপারেটিং সিস্টেম) সফটওয়্যার
চ্যাটবট
অশ্লীলতা বিতর্ক
মোবাইল সফটওয়্যার
স্টুয়ার্ট ব্যালেন্টাইন পদক

স্টুয়ার্ট ব্যালেন্টাইন পদক মার্কিন যুক্তরাষ্ট্রের পেন্সিলভেনিয়া অঙ্গরাজ্যে অবস্থিত ফ্রাঙ্কলিন ইন্সটিটিউট কর্তৃক প্রদত্ত একটি বিজ্ঞান ও প্রকৌশল পদক ছিল। মার্কিন উদ্ভাবক স্টুয়ার্ট ব্যালেন্টাইনের নামে এর নামকরণ করা হয়।

বিজয়ীর তালিকা

১৯৪৭ - George Clark Southworth (পদার্থবিজ্ঞান)
১৯৪৮ - Ray Davis Kell (প্রকৌশল)
১৯৪৯ - Sergei A. Schelkunoff (পদার্থবিজ্ঞান)
১৯৫২ - জন বারডিন (পদার্থবিজ্ঞান)
১৯৫২ - ওয়াল্টার হাউজার ব্র্যাটেইন (পদার্থবিজ্ঞান)
১৯৫৩ - David G. C. Luck (প্রকৌশল)
১৯৫৪ - Kenneth Alva Norton (প্রকৌশল)
১৯৫৫ - ক্লড শ্যানন (কম্পিউটার ও সংজ্ঞানাত্মক বিজ্ঞান)
১৯৫৬ - Kenneth Bullington (পদার্থবিজ্ঞান)
১৯৫৭ - Robert Morris Page (প্রকৌশল)
১৯৫৭ - Leo Clifford Young (প্রকৌশল)
১৯৫৮ - Harald Trap Friis (প্রকৌশল)
১৯৫৯ - Albert Hoyt Taylor (প্রকৌশল)
১৯৫৯ - চার্লস হার্ড টাউনস (পদার্থবিজ্ঞান)
১৯৬0 - Rudolf Kompfner (প্রকৌশল)
১৯৬0 - হ্যারি নাইকুইস্ট (প্রকৌশল)
১৯৬0 - John R. Pierce (প্রকৌশল)
১৯৬১ - লিও এসাকি (প্রকৌশল)
১৯৬১ - নিকোলাস ব্লোমবের্গেন (পদার্থবিজ্ঞান)
১৯৬১ - H. E. Derrick Scovill (পদার্থবিজ্ঞান)
১৯৬২ - Ali Javan (পদার্থবিজ্ঞান)
১৯৬২ - থিওডোর হ্যারল্ড মাইম্যান (পদার্থবিজ্ঞান)
১৯৬২ - আর্থার লিওনার্ড শলো (পদার্থবিজ্ঞান)
১৯৬২ - চার্লস হার্ড টাউনস (পদার্থবিজ্ঞান)
১৯৬৩ - Arthur C. Clarke (প্রকৌশল)
১৯৬৫ - Homer Walter Dudley (প্রকৌশল)
১৯৬৫ - Alec Harley Reeves (প্রকৌশল)
১৯৬৬ - রবার্ট নয়েস (কম্পিউটার ও সংজ্ঞানাত্মক বিজ্ঞান)
১৯৬৬ - জ্যাক কিলবি (প্রকৌশল)
১৯৬৭ - Jack N. James (প্রকৌশল)
১৯৬৭ - Robert J. Parks (প্রকৌশল)
১৯৬৮ - চন্দ্র কুমার প্যাটেল (পদার্থবিজ্ঞান)
১৯৬৯ - Emmett N. Leith (পদার্থবিজ্ঞান)
১৯৭১ - ইভানোভিচ আলফারভ (পদার্থবিজ্ঞান)
১৯৭২ - Daniel Earl Noble (প্রকৌশল)
১৯৭৩ - Andrew H. Bobeck (কম্পিউটার ও সংজ্ঞানাত্মক বিজ্ঞান)
১৯৭৩ - উইলার্ড বয়েল (কম্পিউটার ও সংজ্ঞানাত্মক বিজ্ঞান)
১৯৭৩ - জর্জ এলউড স্মিথ (কম্পিউটার ও সংজ্ঞানাত্মক বিজ্ঞান)
১৯৭৫ - Bernard C. De Loach, Jr. (প্রকৌশল)
১৯৭৫ - Martin Mohamed Atalla (পদার্থবিজ্ঞান)
১৯৭৫ - Dawon Kahng (পদার্থবিজ্ঞান)
১৯৭৭ - চার্লস কে. কাও (প্রকৌশল)
১৯৭৭ - Stewart E. Miller (প্রকৌশল)
১৯৭৯ - মার্সিয়ান হফ (কম্পিউটার ও সংজ্ঞানাত্মক বিজ্ঞান)
১৯৭৯ - Benjamin Abeles (প্রকৌশল)
১৯৭৯ - George D. Cody (প্রকৌশল)
১৯৮১ - Amos E. Joel, Jr. (প্রকৌশল)
১৯৮৩ - Adam Lender (কম্পিউটার ও সংজ্ঞানাত্মক বিজ্ঞান)
১৯৮৬ - Linn F. Mollenauer (প্রকৌশল)
১৯৮৯ - John M. J. Madey (পদার্থবিজ্ঞান)
১৯৯২ - Rolf Landauer (পদার্থবিজ্ঞান)
১৯৯৩ - Leroy L. Chang (পদার্থবিজ্ঞান)

তথ্যসূত্র

বিজ্ঞান ও প্রযুক্তিতে পুরস্কার
ভেটাপাড়া

ভেটাপাড়া উত্তর-পূর্ব ভারতের আসাম রাজ্যের  কামরূপ মেট্রোপলিটন জেলার গুয়াহাটি মহানগরীর একটি দ্রুত বর্ধনশীল মিশ্র আবাসিক ও বাণিজ্যিক অঞ্চল। এটি মহানগরীর অন্য়ান্য় অঞ্চলগুলোকে ইন্দিরা গান্ধী অ্যাথলেটিক স্টেডিয়ামে (যা ২০০৬ সনে শহরে অনুষ্ঠিত দেশের জাতীয় খেলার প্রধান স্টেডিয়াম) সংযোগ করে।

স্বাস্থ্যকেন্দ্র 
এখানে কেন্দ্রীয় সরকারের অধীনস্থ একটি আয়ুর্বেদিক স্বাস্থ্য কেন্দ্র রয়েছে।

পরিবহন ব্যবস্থা 
এখানে সড়কের বেশ-উন্নত ব্যবস্থা রয়েছে। এটি রাইনো বাস (রাজ্য সরকার দ্বারা পরিচালিত বাস পরিষেবা),
ট্রেকার, রিক্সা
এবং
অন্যান্য পরিবহন ব্যবস্থা দিয়ে মহানগরীর অন্য অংশের সাথে সংযুক্ত হয়েছে। এটা জাতীয় মহাসড়ক ৩৭-এর সঙ্গে সংযুক্ত।

ক্রীড়া 
ভেটাপাড়ায় মাওলানা  তয়াবুল্লাহ হকি স্টেডিয়াম নামে একটি হকি  স্টেডিয়াম রয়েছে যেখানে সকল স্তরের হকি খেলা আয়োজিত হয়। ১০ থেকে ২০শে জানুয়ারি, ২০১৬ উত্তর-পূর্ব ভারতের আসাম ও মেঘালয়ের প্রধান দুটি শহর যথাক্রমে গৌহাটি ও শিলংয়ে বসে এসএ গেমসের ১২তম আসর। এ দুটি শহরের মধ্যে গৌহাটিতে ১৫টি এবং শিলংয়ে সাতটি ডিসিপ্লিনের খেলাগুলো অনুষ্ঠিত হয়। এর মধ্যে রয়েছে ভেটাপাড়ার মাওলানা তইয়ুবুল্লাহ হকি স্টেডিয়াম যেখানে হকি ডিসিপ্লিনটি  অনুষ্ঠিত হয়।

বিশিষ্ট ব্যক্তি 
দীপক ভূঁইয়া: থিয়েটার এবং চলচ্চিত্র শিল্পী
ভেটাপাড়া বসবাস করেন। তিনি অস্তরাগের জন্য ২০০৭ সনে সম্মানজনক রাজ্যশ্রেষ্ঠ অভিনেতার কেতাব লাভ করেন।

আরো দেখুন 
 বেলতানগড়ি
 পল্টন বাজার
 পান বাজার

তথ্যসূত্র

বহিঃসংযোগ 
 

ভারতের অঞ্চল
আসামের শহর ও নগর
গুয়াহাটির পাড়া
দলের মেহেন্দী

দালের মেহেন্দী (জন্মঃ ১৮ আগস্ট ১৯৬৭) হলেন একজন ভারতীয় কণ্ঠশিল্পী, সুরকার, গীতিকার, লেখক, প্রযোজক, সম্পাদক এবং পরিবেশবিদ। তার মূল নাম 'দলের সিং। তাকে ভাংড়া সংগীতকে বিশ্বব্যাপী পরিচিত দেওয়া এবং তার যুগের পূর্বের সময়কার অ-চলচ্চিত্রীয় সংগীতকে বলিউডের সংগীতের সমান্তরালে নিয়ে আসার কৃতিত্ব দেওয়া হয়। তিনি একজন ভারতীয় পপ ব্যক্তিত্ব যিনি অবিরাম নেচে নেচে গান গাওয়া, স্বাতন্ত্র্যসূচক কন্ঠস্বর, পাগড়ি এবং দীর্ঘ আলখাল্লার জন্য পরিচিত।

তথ্যসূত্র 

১৯৬৭-এ জন্ম
জীবিত ব্যক্তি
বিহারের সঙ্গীতশিল্পী
২০শ শতাব্দীর ভারতীয় গায়ক
২১শ শতাব্দীর ভারতীয় গায়ক
ভারতীয় গায়ক
ভারতীয় জনহিতৈষী
ভারতীয় শিখ
ভারতীয় রেকর্ড প্রযোজক
ভারতীয় সঙ্গীতশিল্পী-গীতিকার
ভারতের বন্দী ও আটক
পাটনার সঙ্গীতজ্ঞ
আল-বাগাভী

আবু মুহাম্মদ আল-হুসাইন ইবনে মাস’উদ ইবনে মুহাম্মদ আল-ফাররা’ আল-বাগাভী (জন্ম ৪৩৩ অথবা ৪৩৬ হিজরি এবং মৃত্যু ১১২২ খ্রিঃ) একজন বিখ্যাত ইরানি মুসলিম মুফাসসির, হাদিসশাস্ত্রবিদ এবং শাফেয়ী আইনের বিশেষজ্ঞ।

জীবনী 
আল-বাগাভী তাঁর সবচেয়ে গুরুত্বপূর্ণ রচনা “তাফসীর আল-বাগাভী”-এর জন্য খ্যাত। তিনি তার পিতৃনিবাস বাঘ বা বাঘশুর (তখন ইরানের অন্তর্গত ছিল) –এর জন্য আল-বাগাভী নামে পরিচিত। তিনি বাঘশুরে এবং পরে হেরাত ও মারওয়ার রুদে বসবাস করেন। তিনি মারওয়ার রুদে ১১২২ খ্রিস্টাব্দে মৃত্যুবরণ করেন।

তিনি তার হাদিস সংকলন শারহে আল-সুন্নাহ এবং মাসাবিহ আল সুন্নাহ-এর জন্য. বিশেষভাবে পরিচিত যা পরে আল-তিব্রিযির(মৃত্যুঃ ৭৪১ হিঃ) সংকলনের সাথে যুক্ত হয়ে “মিশকাতুল মাসাবিহ” নামে প্রসিদ্ধ। তিনি আল-হুসাইন ইবনে মুহাম্মদ আল-মারওয়া আল-রুদির ছাত্র ছিলেন।

রচনাসমূহ 
 তাফসীর আল-বাগাভীঃ আল-মুসাম্মা মা’আলিম আল-তানজিল(تفسير البغوي : المسمى : معالم التنزيل)
 আল-তাহজিব ফি ফিকহ আল-ইমাম আল-শাফি(التهذيب في فقه الإمام الشافعي)
 শারহে আল-সুন্নাহ (شرح السنة)
 মাসাবিহ আল-সুন্নাহ (مصابيح السنة)
 আল-আনওয়ার ফি শামাইল আল-নাবি আল-মুখতার (الأنوار في شمائل النبي المختار )
 আল-জামে বায়ান আল-সাহিহাইন (الجمع بين الصحيحين)
 আল-আরবা ইন হাদিসান (الأربعين حديثاً)
 মাজমুয়াহ মিন আল-ফাতাওয়া (مجموعة من الفتاوى)

তথ্যসূত্র 

১১২২-এ মৃত্যু
মুহাদ্দিস
মুসলিম পণ্ডিত
মুফাসসির
সুন্নি ইসলামের পণ্ডিত
শাফিঈ ব্যক্তি
১০৪০-এর দশকে জন্ম
১১শ শতাব্দীর ইসলামের মুসলিম পণ্ডিত
১১শ শতাব্দীর আইনজ্ঞ
১২শ শতাব্দীর আইনজ্ঞ
অলিম্পিকে মেক্সিকো

মেক্সিকো প্রথম অলিম্পিক গেমসে অংশগ্রহণ করে ১৯০০ সালে এবং তারপর ১৯২০ সাল পর্যন্ত অংশগ্রহণ করেনি। ১৯২৪ সালের গেমসে পুনরায় অংশগ্রহণ করে এবং পরের প্রতিটি গ্রীষ্মকালীন গেমসে অংশগ্রহণ করেছে। শীতকালীন অলিম্পিকেও মেক্সিকো ১৯২৮ থেকে অংশগ্রহণ করে আসছে।

মেক্সিকোর ক্রীড়াবিদগন গ্রীষ্মকালীন অলিম্পিকে ৬২টি পদক জিতেছে। সবচেয়ে বেশি পদকববিজয়ী ক্রীড়া হল দৌড়বাজী, মুষ্টিযুদ্ধ ও ডাইভিং। শীতকালীন গেমসে কোন পদক জিততে পারেনি।

মেক্সিকোর জাতীয় অলিম্পিক কমিটি ১৯২৩ সালে গঠিত হয়।

স্বাগতিক গেমস 
Mexico was the first Latin American nation to host the Olympic Games. 48 years after, Brazil is scheduled to become the second Latin American country to host the event, the 2016 Summer Olympics in Rio de Janeiro.

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

ক্রীড়া অনুযায়ী পদক 

 Sport rankings in italic still not updated with the ২০১২ combined totals.

আরও দেখুন 
 মেক্সিকোতে ক্রীড়া
 প্যারালিম্পিকে মেক্সিকো

বহিঃসংযোগ
ফ্রাইবের্গাইট

ফ্রাইবের্গাইট (ইংরেজি - Freibergite; জার্মান - Freibergit) হল একধরনের সালফোসল্ট আকরিক, (জটিল সালফাইড লবণ)। রূপা (Ag), তামা (Cu), লোহা (Fe), অ্যান্টিমনি (Sb), ও আর্সেনিক (As) ঘটিত এই আকরিকের কেলাসিত অবস্থায় (প্রকৃতিতে তা যে অবস্থায় প্রায়শই পাওয়া যায়) সাধারণ সংকেত হল (Ag,Cu)10(Fe,Zn)2[S|((Sb,As)S3)4] তবে আদর্শ কেলাসিত অবস্থায় এর সংকেত Ag6[Cu4Fe2]Sb4S13-x ( CNMNC স্বীকৃত রাসায়নিক সংকেত)। অর্থাৎ এটি একটি সিলভার-কপার-আয়রন-সালফোঅ্যান্টিমনাইড। এটি সাধারণভাবে একটি এমন আকরিক হিসেবে বিবেচিত হয়, যার থেকে একাধিক খনিজ পদার্থ নিষ্কাশন করা সম্ভব।

এটি একটি অস্বচ্ছ পদার্থ। এর বর্ণ ইস্পাতের ন্যায় ধূসর থেকে কিছুটা কালচের দিকে। তারমধ্যে কিছু কিছু লালচে দাগও দেখতে পাওয়া যায়। এর কাঠিন্য মাত্রা মোজ'এর স্কেল অনুযায়ী ৩.৫ - ৪<ref>Freibergite mindat.org. সংগৃহীত ২৮ জুলাই, ২০১৬।</ref> এবং আপেক্ষিক গুরুত্ব ৪.৮৫ - ৫। স্বাভাবিক অবস্থায় প্রাপ্ত এই আকরিকের আকার কিছুটা এবড়োখেবড়ো হয়ে থাকে। প্রকৃতিতে এই আকরিক অন্যান্য খনিজ আকরিকের সাথে মিশে থাকা অবস্থায় পাওয়া গেলেও এর চতুস্তলিক কেলাসগুলির গঠন এমনই যে তা খুব সহজেই চিহ্নিত করা সম্ভব হয়। এই চতুস্তলিক কেলাসগুলি ক্ষেত্রবিশেষে এমনকী ৩.৫ সেন্টিমিটার পর্যন্ত বড় ও ধাতব ঔজ্বল্যযুক্ত হয়ে থাকে।

জার্মানির স্যাক্সনি প্রদেশের ফ্রাইবের্গ অঞ্চলে ১৮৫৩ সালে  একটি রৌপ্যখনি থেকে প্রথম এই আকরিকের খোঁজ পাওয়া যায়। তার থেকেই এর নামকরণ করা হয় ফ্রাইবের্গাইট''।

তথ্যসূত্র

বহিঃসংযোগ
Mineral handbook
Webmineral
Mindat

খনিজ পদার্থ
কেলাসিত পদার্থ